*Za ostale upotrebe, v. Jastrebac (razvrstavanje).*
**Jastrebac** je planina koja se nalazi u južnom delu Srbije, na prostoru između Niša, Aleksinca, Kruševca, Blaca i Prokuplja. Sastoji se od dva masiva, Velikog i Malog Jastrebca. Spada u rodopske planine. Od Kopaonika je odvojen Jankovom klisurom na reci Blatašnici. Najviši vrhovi su Velika Đulica (1491 m), Pogled (1481 m), Zmajevac (1.313 m) i Bela stena (1.257 m) koji predstavljaju prirodnu granicu između Toplice i Pomoravlja. Prevojem Grebac između Velikog i Malog Jastrebca vodi put Prokuplje-Kruševac (preko Ribarske Banje)

Jastrebac se odlikuje obilnom listopadnom i četinarskom šumom. Po lepoti se izdvajaju rezervat belih breza, ali i brojni vodeni tokovi, izvori i potoci. U okolnim rečicama i potocima mogu se naći rečni rakovi i slobodna pastrmka, što je znak izuzetno čiste vode. Za one koji vole prirodnu hranu, Jastrebac obiluje mnoštvom samoniklog jestivog bilja: cremboša, koprive, maslačka, divljih jagoda, jabuka i krušaka, raznih vrsta jestivih gljiva... koje je uz dobru pripremu, izuzetno zdrava hrana.

Turizam i lov
-------------

Izletište „Jastrebac" se nalazi na 480 m nadmorske visine i raspolaže dobrim smeštajnim kapacitetima. Veštačko jezero omogućava kupanje u letnjim mesecima, a zimi gostima stoji na raspolaganju ski lift sa ski stazom dužine 300 m. Ubraja se u kategoriju lakih staza, a nalazi se na nadmorskoj visini od 560 m.

U podnožju Jastrepca nalaze se brojni lekoviti mineralni izvori, Ribarska Banja sa savremenim rehabilitacionim centrom, Lomnička „kisela voda", Belovodski kiseljaci i dr.

Omiljene planinarske maršrute su do „Bele Stene" (1257 m), „Stracimira" (1390 m), „Maznice" (1140 m), kao i izleti do „Majorove česme", česme „Dve sestrice", stare crkve Sv. Petke, "Doline breza", srednjevekovnog utvrđenja „Gradac"...

Lovište "Veliki Jastrebac" nazvano je po planini Veliki Jastrebac, čiju teritoriju pokriva svojim većim delom. Od Kruševca je udaljeno 23 km. Lovište je osnovano 1948. god, a još su u 19. veku postojali podaci o bogatstvu ove planine brojnom i autohtonom divljači.

U centralnom delu planine, u dolini Lomničke reke, nalazi se uzgajalište krupne divljači visoke trofejne vrednosti. Lovci mogu da love jelena, divlju svinju i srndaća. U okviru lovišta "Veliki Jastrebac" nalazi se izletište sa jezerom i ugostiteljskim objektima, lovačkom kućom i ostalim lovno-tehničkim objektima, koji zadovoljavaju standarde lovnog turizma.

Eksterni linkovi
----------------

* Jastrebac na serbia-tourism.org Arhivirano 2005-08-24 na Wayback Machine-u
* Jastrebac na turizam-krusevac.org.yu Arhivirano 2005-12-31 na Wayback Machine-u
* Lovište Veliki Jastrebac Arhivirano 2005-11-19 na Wayback Machine-u

| * p
* r
* u
Planine Srbije |
| --- |
| Ostrvske planine | 
Fruška gora • Vršačke planine
 |
| Rodopske planine | 
Dukat • Koćura • Besna Kobila • Vardenik • Čemernik • Ruj-planina • Seličevica • Stalaćka brda • Bukovik • Resavski humovi • Kukavica • Vidojevica • Jastrebac • Juhor • Crni vrh • Azanjske planine
 |
| Karpatsko-balkanske planine | 

|  |  |
| --- | --- |
| Karpatske planine | 
Homoljske planine • Beljanica • Kučaj • Miroč • Deli Jovan
 |
| Balkanske planine | 
Rtanj • Ozren • Devica • Suva planina • Stara planina
 |

 |
| Prokletijske planine | 
Prokletije • Hajla • Komovi • Žljeb • Visitor • Mokra planina • Mokra gora
 |
| Šarske planine | 
Šar-planina • Koritnik • Paštrik • Junička planina
 |
| Starovlaško-raške planine | 
Zvijezda • Tara • Zlatibor • Čemerno • Giljeva • Zlatar • Javor • Golija • Rogazno • Jelica
 |
| Kopaoničke planine | 
Kopaonik • Željin • Goč • Stolovi
 |
| Šumadijske planine | 
Avala • Kosmaj • Suvobor • Bukulja • Venačac • Rudnik • Vujan • Kotlenik • Gledićke planine
 |
| Rudne i flišne planine | 

|  |  |
| --- | --- |
| Rudne planine | 
Gučevo • Boranja • Jagodnja • Sokolska planina • Medvednik • Jablanik • Povlen • Maljen • Suvobor • Rajac
 |
| Flišne planine | 
Cer • Vlašić
 |

 |

***Jastrebac*** na Wikimedijinoj ostavi